**4. ura 9.ab SLJ skupina Kavčič 23. marec**

Podajamo se v drugi teden učenja na daljavo. Ti tak način ustreza ali ne? Meni tale ekran že preseda …

Današnja naloga bo iz treh delov. Prvi del bo kratka ponovitev priredij, drugi bo (novo) znanje o uporabi pomišljaja in treh pik, tretji pa priprava na jutrišnjo 'uro'.

1. Nalogo reši ustno, nato pa mi napiši sporočilo v e-pošto in vanj zapiši ustrezne vrste priredja, kot si sledijo od zgoraj navzdol.



1. Se spomniš vezaja? Kratke črtice? – Vezaj lahko stoji namesto veznika (belo-modro-rdeča zastava) ali v rabi TV-spored. Je stičen (med njim in črko ni presledka): torej C-vitamin, ne C – vitamin.
2. Danes nas zanima pomišljaj ̶ daljša črtica.

V zvezek pod naslov Pomišljaj zapiši:

**Pomišljaj ( ̶ )** je nekončno ločilo, ki lahko nadomešča predloga **od … do**; takrat je stičen (Odprto 9.00 ̶12.00; avtocesta Jesenice ̶ Ljubljana).

Dvodelni pomišljaj pa lahko **nadomešča oklepaj ali dve vejici**; npr.

Tekmovalni dres ̶ ki ga je mama pridno oprala ̶ je do nadaljnjega pospravil v omaro.

(Tekmovalni dres, ki ga je mama pridno oprala, je do nadaljnjega pospravil v omaro.

Tekmovalni dres (ki ga je mama pridno oprala) je do nadaljnjega pospravil v omaro.)

1. V zvezek pod naslov Tri pike zapiši:

**Tri pike** so ločilo, ki:

* zaznamujejo **nedokončano poved** (takrat so **nestične** z besedo; npr. Želim si …),
* zaznamujejo **nedokončano besedo** (takrat so **stične** z besedo; npr. Prinesi mi še m…).

Zdaj si opremljen z znanjem, zato reši naloge v DZ 26/1 ̶ 17). (Ali sem pravilno uporabila pomišljaj?) ☺ Rešitve dobiš naslednjič.

1. Priprava za jutri:

Velikokrat vprašate, kje so rešitve DZ, ki vam jih projeciram na tablo, ko recimo sprašujem. No, založba je zdaj omogočila prost dostop tudi vam. Na spletni strani <https://www.irokus.si> preveri, če se lahko vpišeš in če lahko dostopaš do drugega dela DZ. Pa ne zaradi rešitev, ampak si boš ogledal posnetek. Če imaš težave (druge kot preobremenjenost omrežja), me obvesti.